ปัญหา: ภายในซอย (ไม่ทราบชื่อ) ถนนเฉลิมเขต 2 พบอาคารพาณิชย์เลขที่ 43/1 และ 43/2 ต่อเติมโครงเหล็กก่อสร้างรุกล้ำพื้นที่สาธารณะ บริเวณด้านข้างของอาคารพาณิชย์ดังกล่าว ผู้ร้องคาดว่าภายในวันเสาร์นี้ต่อเติมอาคารเสร็จสิ้น อาคารพาณิชย์ดังกล่าวยังทุบกำแพงด้านข้าง รวมทั้งนำรั้วมากั้นเป็นพื้นที่ส่วนบุคคล ซึ่งบริเวณดังกล่าวเป็นทางเดินสาธารณะและทางหนีไฟ เคยมีการร้องเรียนและขอให้เจ้าของพื้นที่ดังกล่าวเปิดทางสัญจร แต่เจ้าของที่ไม่ยินยอม อ้างอิงเลขที่รับแจ้ง 7L3PZH  เจ้าหน้าที่ตอบกลับเมื่อวันที่ 2 เมษายน 2567 แจ้งว่าได้ตรวจสอบพื้นที่บริเวณอาคารเลขที่ดังกล่าว และบริเวณโดยรอบ พบเป็นพื้นที่ส่วนบุคคล

ปัจจุบันผู้ร้องแจ้งว่า ประชาชนยืนยันว่าบริเวณด้านข้างเป็นพื้นที่สาธารณะสำหรับประชาชนบริเวณนั้นเข้า-ออกและหนีไฟ ผู้ก่อเหตุได้กั้นบริเวณดังกล่าวเป็นพื้นที่ส่วนตัวและทำรั้วเหล็กกั้น ทำให้ประชาชนใช้เข้า-ออกไม่ได้ ผู้แจ้งต้องการให้รื้อถอนโครงสร้างที่ล้ำพื้นที่สาธารณะนั้นออก ทั้งนี้ ผู้ก่อเหตุจะกลับบ้านประมาณ 17.00 น. และจะก่อสร้างช่วงเสาร์-อาทิตย์หรือวันหยุด ผู้อยู่อาศัยบริเวณดังกล่าวเคยไปแจ้งความแล้ว และตำรวจเคยห้ามก่อสร้างแล้วเพราะเป็นพื้นที่สาธารณะ

บ้านเลขที่: 43/1, 43/2
ถนน: เฉลิมเขต 2
จุดสังเกต: เข้าซอยไม่ทราบชื่อประมาณ 10 เมตร อาคารเลขที่ดังกล่าวอยู่ด้านซ้ายมือ ตรงข้ามสมาคมหลงกัง
เขต: ป้อมปราบศัตรูพ่าย
#1555